ગાંધીનગર મનપા અસ્તિત્વમાં આવ્યા બાદ આજ દિન સુધી બીજી ટર્મ ચાલી રહી હોવા છતાં કોઈ કાઉન્સિલર પગાર, ભથ્થાંનો પૈસો પ્રજા કે શૈક્ષણીક કામકાજમાં વાપરતો હોય તેવું ગાંધીનગર તો ઠીક પણ ગુજરાતમાં જોવા નથી મળ્યું ત્યારે ગાંધીનગરના ભાજપનાં આ નગરસેવક હરહંમેશ આપવાનું અને દેવાનું હોય તો હંમેશા આંગળી ઉંચીને હું પહેલો. ભાજપનાં આ નગરસેવક પોતે વોર્ડ ૬ માં ચૂંટાઈને આવેલા છે ત્યારે મનપાના બજેટ કરતાં પોતાનાં ઘરના પૈસા વાપરીને પહેલાં પ્રજાનું કામ કરી રહ્યાં છે. મનપા દ્વારા તેમનાં ખાતામાં પગાર જમા થયાની જાણ થતા જ પોતે સરકારી શાળામાં ભણતાં બાળકો માટે કોમ્પ્યુટરથી લઈને ચોપડા, નોટબુક, પાઠ્યપુસ્તક માં વાપરી નાખે છે. દરવર્ષે તેમને ૩ થી ૫ લાખની ગ્રાન્ટ મળતી હોય તેનાં કરતાં ડબલ રૂપિયા તેઓ જનતાના કામો માટે પોતાનાં ખિસ્સાંમાંથી ખર્ચી નાખે છે. ગુજરાત રાજ્યમાં અનેક નગરપાલિકાઓમાંથી અનેક ચૂંટાયેલ સભ્યો છે પણ પ્રજાનાં પરસેવાનો અને ટેક્સ મારફતે આપેલ પૈસો પ્રજા સુધી પહોંચે ઉપરાંત ગરીબો પણ સારું શિક્ષણ મેળવે તે ઉદ્દેશ આ કાઉન્સિલર નાઝા ઘાગટનો છે.